# Payam Feili

Payam Feili (persa: پیام فیلی) (Kermanxah, 1985) és un escriptor i activista iranià.
Va començar a escriure durant els primers anys d'adolescència i va publicar el seu primer llibre, The Sun's Platform, el 2005 amb dinou anys. El llibre va ser censurat pel ministeri de Cultura i Orientació Islàmica. Després d'aquest fet, es va prohibir publicar a l'Iran les obres de Payam Feili. La seva primera novel·la, Tower and Pond, així com una col·lecció d'assajos curts, Crimson Emptiness and Talking Waters, es van publicar amb la plataforma Lulu als Estats Units. L'editorial Gardoon va publicar el seu segon llibre, I Will Grow, I Will Bear Fruit… Figs, a Alemanya. Altres treballs, com la novel·la Son of the Cloudy Years i el recull de poemes Hasanak, també es van publicar fora de l'Iran. L'autor està a la llista negra a l'Iran, no només per les seves obres, sinó també per ser obertament gai. Ha viscut exiliat a Turquia des de juny 2014.
A la fi de 2015, Feili va visitar Israel convidat pel ministeri de Cultura. La visita va ser organitzada amb la col·laboració de la ministra de Cultura Miri Regev i el ministre de l'Interior, Silvan Shalom, que va emetre un permís especial, a causa de les restriccions per l'entrada dels ciutadans iranians. El 2016, Feili va sol·licitar asil a Israel, que va descriure com un lloc «interessant, bell i sorprenent». El març de 2016, es va ampliar el visat de Feili per permetre que es quedés mentre s'estava processant la sol·licitud d'asil. Tot i això, tres anys després l'administració israeliana encara no havia donat una resposta a la sol·licitud i sense estatut de refugiat, la seva situació es fa cada dia més precària.

## Premis i reconeixements

* Poeta d'un mes. Revista The Missing Slate.

## Referències

* ↑ «Being a gay poet in Iran: ‘Writing on the edge of crisis'». Index on Censorship, 14-08-2013. [Consulta: 1r desembre 2015].
* ↑ «Gardoon Publishers books». Arxivat de l'original el 8 de desembre 2015. [Consulta: 1r desembre 2015].
* ↑ Staff, Toi «Exiled Iranian poet in Israel» (en anglès). Times of Israel, 01-12-2015.
* ↑ Samimi, Mehrnaz. «Being a Gay Writer in Iran: Lying to Liars». Iran Wire. Arxivat de l'original el 8 de desembre 2015. [Consulta: 1r desembre 2015].
* ↑ Strochlic, Nina «Iranian Poet Blacklisted for Being Gay». The daily Beast, 07-03-2014.
* ↑ «Young Iranian Poet Seeks Refuge». PEN America. [Consulta: 1r desembre 2015].
* ↑ Eliahu, Eli «The Iranian Writer Who Gives Israelis the Self-love They Need» (en anglès). Haaretz, 31-12-2015 [Consulta: 7 gener 2016].
* ↑ Scarf, Isaac «Iranian Gay Poet Visits Israel – a 'Dream Come True'». Haaretz [Consulta: 7 gener 2016].
* ↑ Lazareva, Inna «Meet the Gay Iranian Poet Who Has Taken Refuge in an Unlikely Place: Israel» (en anglès). Time, 03-03-2016.
* ↑ Moore, Jack «Israel has extended the visa of a gay Iranian poet». Newsweek [Consulta: 29 maig 2016].
* ↑ Vilnai, Orly «Israel Promised This Persecuted Iranian Poet Asylum. Now It's Making His Life Here Impossible» (en anglès). Haaretz, 14-06-2018.
* ↑ Okafor, Udoka «Poet of the Month: Payam Feili». The Missing Slate, 30-01-2014. Arxivat de l'original el 2015-12-08 [Consulta: 18 juny 2016].

## Enllaços externs

* «Blog de Payam Feili» (en anglès).
* Feili, Payam «Walking on Water» (en anglès). Guernica, 09-09-2014.